**AGENȚIA PENTRU PROTECȚIA MEDIULUI SĂLAJ**

**DECIZIA ETAPEI DE ÎNCADRARE**

**Proiect**

Ca urmare a solicitării de emitere a acordului de mediu adresate de **TĂMAȘ M MIRCEA GHEORGHE PERSOANĂ FIZICĂ AUTORIZATĂ ,** cu sediul în județul Sălaj, com Ip,satul Ip, nr. 188/A, înregistrată la APM Sălaj cu nr. 95 din data de 08.01.2024, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.04.2024, că proiectul: **PLATFORMĂ DE BETON** propus a fi amplasat în jud. Sălaj, com. Ip, satul Ip , identificat prin extras CF , nr. 51102,

**nu se supune evaluării impactului asupra mediului.**

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, pct. 10, lit. a) – proiecte de dezvoltare a unităților / zonelor industriale, și pct. 13, lit a) orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1, sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Ip, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Prin proiect se propune:

- construirea unei platforme din beton pentru stocare dejecții solidecu S = 156,25 mp

Platforma de depozitare a gunoiului de grajd solid (bălegar) – o construcție exterioară legată tehnologic și funcțional pentru adăpostirea animalelor , respectiv 506 capete oi, .

Platforma include: o suprafață de stocare din beton cu pantă către un bazin colector.

Sub platforma de beton se află un rezervor pentru dejecții lichide cu V= 6 mc cu pereți impermeabili și hidroizolație la pardoseală cu membrană din PVC impermeabilă pentru stocarea fracțiunilor lichide, din bălegar decantate prin intermediul bazinului colector .Pereții platformei vor fi din lemn cu H= 2 m , lateral cu prindere din țeava patrată, platforma va avea o bază din beton, cu pereți de sprijin vor fi din lemn

Platforma de depozitare a gunoiului de grajd solid , (bălegar )și rezervorul pentru dejecții lichide , trebuie hidroizolat la pardoseală cu beton si praguri de reținere a fluenților și canale de scurgere aacestuia către bazinul de retenție . Capacitatea de stocare gunoiului de grajd solid , (bălegar ) va fi de minim 105,44 m3

Pe platforma betonată se va depozita gunoiul de grajd obținut de la 506 capete oi

Platforma a fost proiectată astfel încât să asigure stocarea dejecțiilor timp de 4 luni , procesul de fermentare în această perioadă este întreținut prin stropirea cu levigat din bazinul amenajat lângă platformă , după care dejecțiile vor fi transporate pe terenurile agricole , ale proprietarului

Utilități:

Alimentare cu apă: - nu este cazul

Evacuarea dejecțiilor lichide – purin: se vor colecta într-un bazin pentru stocare dejectii lichide , cu V= 6 mc.

Alimentarea cu energie electrică: - nu este cazul

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planficate în zonă.

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de apă, nisip, balast, etc..

b4) cantitatea şi tipurile de deşeuri generate/gestionate: deșeuri specifice lucrărilor de construcții care vor fi gestionate conform OUG nr. 92/2021 privind regimul deşeurilor, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați.

b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor**:- controlul etanșietății rețelelor , verificarea permanentă a etanșietății sistemului de impermiabilizare a bazinului de stocare a dejecțiilor , prin activitatea desfășurată pe amplasament a obiectivului nu va afecta calitatea apelor de suprafață , nu se vor evacua ape uzate în cursuri de suprafață

În stadiul de proiectare a depozitelor, bazinelor şi incintelor s-a acordat atenţie protecţiei apelor

prin amplasarea zonelor sensibile departe de sursele de apă, prin proiectarea unei capacităţi

suficiente, a bazinelor etanşe astfel încât, în cazul unor precipitaţii peste medie să nu existe pericolul

deversării apelor uzate şi a dejecţiilor lichide.

Platforma ecologică de gunoi a fost proiectată astfel încât să asigure stocarea dejecţiilor timp de 4 luni. Volumul bazinului corespunzător platformei va fi de capacitatea suficientă pentru a asigura stocarea mustului produs de platformă, a dejecţiilor lichide şi a apelor pluviale chiar în condiţiile unor căderi abundente de precipitaţii

**Măsuri pentru protecția aerului:**

Prin activitatea desfășurată pe amplasament, obiectivul nu va genera probleme de poluare a aerului cu consecinţe asupra mediului și asupra personalului de serviciu.

În perioada de construcție:- autovehiculele şi utilajele folosite pentru executarea lucrărilor vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă;

- alimentarea cu carburanţi a mijloacelor de transport se va face de la staţii de distribuţie carburanţi autorizate.

Emisiile ce pot rezulta de la bazinul de stocare a dejecțiilor lichide şi platforma de depozitare a deşeurilor solide sunt: NH3, H2S, CO2, CH4, N2O.

Emisiile de poluanți în atmosferă, rezultate din depozitarea dejecțiilor lichide în bazin, se vor încadra în valorile limita de emisie de NH3 de la diferite sisteme de depozitare a dejecțiilor.

**Măsuri pentru protecția împotriva zgomotului și vibrațiilor:**

- Se va asigura funcţionarea la parametrii optimi a utilajelor de construcţie şi a mijloacelor de transport, dotarea acestora cu echipamente de reducere a zgomotului în zonele de locuinţe, precum şi verificarea tehnică periodică;

- se va asigura reducerea la minim a traficului utilajelor de construcţie şi mijloacelor de transport în apropierea zonelor locuite şi se vor impune măsuri pentru reducerea zgomotului şi vibraţiilor prin reducerea vitezei, utilizarea unor autovehicule de gabarit redus etc;

Funcționarea obiectivului nu implică zgomote.

Obiectivul va fi amplasat într-o zona a cărei funcțiune este zona teren agricol situat în extravilan.

Prin amenajările propuse și respectarea condițiilor de exploatare ale utilităților nu se creează disconfort.

**Protecţia aşezărilor umane şi a altor obiective de interes public:**

Terenul pe care se va realiza investiția este amplasat în extravilanul localității, în zona astfel, investiția nu depreciază aspectul general al zonei. Lucrările propuse sunt compatibile cu reglementările urbanistice ale zonei și au fost realizate în zonele cu funcțiuni permise.

Prin activitățile desfășurate pe amplasament, în cadrul proprietății particulare, obiectivul nu are impact negativ asupra mediului și asupra proprietăților vecine.

Realizarea proiectului nu presupune utilizarea de substanțe sau materiale care sunt riscante sau toxice pentru sănătatea populației sau pentru mediu.

Protecţia ecosistemelor terestre şi acvatice:

Proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările viitoare.

Activitățile desfășurate în perioada de execuție a proiectului, respectiv de construire a anexei, platforma betonată, și în perioada de funcționare nu influenţează negativ ecosistemele terestre și acvatice.

**Măsuri pentru protecția solului și subsolului:**

**Lucrările și dotările pentru protecția solului și a subsolului**

Alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţia mediului;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

- se va asigura colectarea selectivă a deşeurilor rezultate în urma lucrărilor, depozitarea şi eliminarea acestora, în funcţie de natura lor, se va face prin firme specializate, conform prevederilor în vigoare;

- vor fi evitate lucrările, care pot duce la degradări ale reţelelor supraterane sau subterane existente în zonă;

În perioada de funcționare:

Lucrările de construcții afectează solul și subsolul pe suprafețe ocupate definitiv și temporar prin:

-distrugere parțială a stratului de sol pe suprafețele ocupate definitiv de platformele betonate, drumurile de incinta și alei pietonale;

-distrugere integrală a stratului de sol și parțială a subsolului, în cazul suprafețelor ocupate de construcțiile supraterane și subterane specifice proiectului.

Punctele care pot reprezenta surse potențiale de poluare sunt reprezentate de următoarele platforma depozitare dejecții solide și bazin depozitare purin, pentru care se vor lua următoarele măsuri:

- verificarea permanentă a etanșeității sistemului de impermeabilizare a bazinului de stocare temporară a dejecțiilor.

- folosirea dejecțiilor ca îngrășământ natural numai după fermentarea acestora;

- pentru împrăștierea dejecțiilor pe terenurile agricole se vor utiliza mijloace auto speciale pentru împrăștierea fertilizanților, care vor asigura incorporarea rapidă și eficientă a acestora în terenul arabil, având ca efect reducerea mirosurilor;

- efectuarea studiului pedologic pe terenurile unde urmează a fi aplicate îngrășămintele naturale;

- efectuarea de analize a dejecțiilor și levigatului înainte de distribuirea pe terenurile agricole, cartarea pedologica a terenurilor, elaborarea Planului de fertilizare pentru evitarea depășirii cantităților optime de N și P și a poluării solului.

Deșeurile menajere vor fi colectate într-o pubela și ulterior vor fi preluate de societatea de salubritate locală, conform unui Contractul de prestări de servicii publice de salubrizare. Datorită cantității foarte mici rezultate (1,5 kg/zi), aceste pot fi transportate de către beneficiar la un punct de colectare a deșeurilor din zonă.

Gestionarea dejecțiilor prevede îndepărtarea (cu frecvența zilnică) pe platforma betonată, astfel încât să se reducă la minim fenomenul de fermentație în interior și să se ofere condiții igienico-sanitare animalelor.

-se vor verifica periodic pereții impermeabili ai bazinului pentru dejecții, efectuarea întreținerilor periodice pentru eliminarea infiltrațiilor în sol;

- acoperirea suprafeței bazinului de stocare a dejecțiilor pentru a preveni diluarea nămolului cu apa pluvială și întârzierea fermentației, precum și pentru prevenirea răspândirii noxelor degajate în timpul fermentării și mirosurilor neplăcute.

Dejecțiile vor fi utilizate la fertilizarea terenurilor agricole.

**Pe perioada execuției lucrărilor nu se generează deșeuri periculoase.**

Beneficiarul are obligaţia de a curața perimetrul pe care a avut loc organizarea de şantier și de a transporta pământul excedentar şi deşeurile rezultate din execuţia lucrărilor, în locuri stabilite, de comun acord cu emitentul autorizației de construire.

**-** Deșeurile rezultate în urma execuției lucrărilor (deșeuri metalice, lemn) se vor colecta selectiv prin grija executantului lucrării, și se vor valorifica prin societăți specializate, sau se vor transporta în locuri speciale amenajate și stabilite de către administrația locală.

**Lucrări necesare organizării de șantier:**

Materialele de construcție cum ar fi: nisipul, lemnul, elementele metalice, țigla etc. se vor depozita în interiorul curții incintei, materialele mărunte se depozitează în baraca de depozitare materiale, iar deșeurile vor fi depozitate în cuva metalică pentru depozitare deșeuri. Depozitarea materialelor se va face ordonat, astfel încât să se excludă pericolul de răstunare, rostogolire, incendiu etc.

Prin activitatea prestată la construirea obiectivului nu se creează un impact negativ major asupra calităţii factorilor de mediu și a sănătății populației. Nu sunt necesare lucrări de reconstrucție ecologică.

Zonele verzi se vor amenaja pe toate terenurile din incintă neocupate cu construcţii, drumuri de incintă şi alei pietonale.

La încetarea activității, clădirile și bazinele vor fi dezafectate.

Lucrările de refacere a mediului se vor face pe baza unui proiect elaborat de proiectant de specialitate, care va avea în vedere scopul și adoptarea soluției tehnice optime, pentru folosirea ulterioară a terenului.

***-***lucrari pregătitoare **–**întreruperea funcționării utilităților, evacuarea deșeurilor de orice fel de pe amplasament, dezafectarea instalațiilor tehnologice, demolarea construcțiilor.

-lucrări de renaturare a terenuluiocupat cuconstrucții - umplerea cu pământ a denivelărilor rezultate în urma demolării construcțiilor, nivelarea terenului la cota prevăzută în proiectul de amenajare, identificarea sursei solului vegetal din afara incintei și administrarea în spațiile de amenajat, conform prevederilor proiectului tehnic de execuție. Terenul astfel amenajat poate fi utilizat pentru cultivație agricolă sau silvică, în funcție de opțiunile proprietarului

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 13 din 05.10.2023 emis de Primăria Comunei Ip, se află în extravilanul, comunei Ip;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: - nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:** - nu este cazul;

-Proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:** - nu este cazul;

-Proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. MS nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Director Executiv

Dr. ing. Aurica GREC

Şef Serviciu Avize, Acorduri, Autorizații,

ing. Gizella Balint

Întocmit,

ing. Filomela Pop